ddrg/super_eurlex huggingface dataset:
A BIZOTTSÁG 2239/2002/EK RENDELETE

(2002. december 16.)

a sovány tejpor piacán történő intervenció tekintetében az 1255/1999/EK tanácsi rendelet alkalmazására vonatkozó részletes szabályok megállapításáról szóló 214/2001/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 509/2002/EK bizottsági rendelettel[1] módosított, a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre[2] és különösen annak 10. cikkére,

mivel:

(1) Az 1931/2002/EK rendelettel[3] módosított 214/2001/EK bizottsági rendelet[4] 21. cikke a tagállamok intervenciós hivatalai által értékesítésre felkínált sovány tejpor mennyiségét a 2002. április 1-je előtt betárolt mennyiségre korlátozta.

(2) Tekintettel a jelenlegi piaci helyzetre - amelyet alacsony szezonális termelés jellemez - növelni kell az intervenciós raktározásból forgalomba hozott sovány tejpor mennyiségét.

(3) Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 214/2001/EK rendelet 21. cikkében a "2002. április 1." dátum helyébe a "2002. május 1." dátum lép.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. december 16-án.

a Bizottság részéről

Franz FISCHLER

a Bizottság tagja

[1] HL L 79., 2002.3.22., 15. o.

[2] HL L 160., 1999.6.26., 48. o.

[3] HL

L 295., 2002.10.30., 7. o.

[4] HL L 37., 2001.2.7., 100. o.
A BIZOTTSÁG 1947/2002/EK RENDELETE

(2002. október 31.)

a gyümölcs és zöldség behozatalára vonatkozó intézkedések alkalmazása részletes szabályainak megállapításáról szóló 3223/94/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 545/2002/EK rendelettel[1] módosított, a gyümölcs- és zöldségpiac közös szervezéséről szóló, 1996. október 28-i 2200/96/EK tanácsi rendeletre[2] és különösen annak 32. cikke (5) bekezdésére,

mivel:

(1) A belga és az olasz hatóságok arról tájékoztatták a Bizottságot, hogy Antwerpen és Bologna piaca már nem tekinthető reprezentatív behozatali piacnak a gyümölcsök és zöldségek tekintetében. Ezért e piacokat le kell venni a legutóbb a 453/2002/EK rendelettel[3] módosított 3223/94/EK bizottsági rendelet[4] 3. cikkének (1) bekezdésében lévő listáról.

(2) Az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,

ELFOGADTA EZT A RENDELETET:

1. cikk

A 3223/94/EK rendelet 3. cikkének (1) bekezdése a következőképpen módosul:

1. Az első francia bekezdés helyébe a következő szöveg lép:

"- Belga Királyság és Luxemburgi Nagyhercegség: Brüsszel,"

2. A nyolcadik francia bekezdés helyébe a következő szöveg lép:

"- Olasz Köztársaság: Milánó,"

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. október 31-én.

a Bizottság részéről

Franz FISCHLER

a Bizottság tagja

[1] HL L 84., 2002.3.28., 1. o.

[2] HL L 297., 1996.11.21., 1. o.

[3] HL L 72., 2002.3.14., 9. o.

[4] HL L 337., 1994.12.24., 66. o.
A BIZOTTSÁG 493/2002/EK RENDELETE

(2002. március 19.)

a tojás piacának közös szervezéséről szóló 2771/75/EGK tanácsi rendelet és a baromfihús piacának közös szervezéséről szóló 2777/75/EGK tanácsi rendelet egyes termékek Kombinált Nómenklatúra szerinti kódjai tekintetében való módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3290/94/EK rendelettel1 módosított, a mezőgazdasági termékekre használt Közös Vámtarifa-nómenklatúra kiigazítására vonatkozó eljárásról szóló, 1979. február 5-i 234/79/EGK tanácsi rendeletre2 és különösen annak 2. cikke (1) bekezdésére,

mivel:

(1) A vám- és statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról szóló, 2001. augusztus 6-i 2031/2001/EK bizottsági rendelet3 módosítja a Kombinált Nómenklatúrát egyes termékek tekintetében.

(2) Ebből következően módosítani kell a legutóbb az 1516/96/EK bizottsági rendelettel4 módosított, a tojás piacának közös szervezéséről szóló, 1975. október 29-i 2771/75/EGK tanácsi rendelet5 I. mellékletét, valamint a legutóbb a 2916/95/EK bizottsági rendelettel6 módosított, a baromfihús piacának közös szervezéséről szóló, 1975. október 29-i 2777/75/EGK tanácsi rendelet7 1. cikkének (1) bekezdését.

(3) A módosításokat a 2031/2001/EK rendelet alkalmazásának napjától kell alkalmazni.

(4) Az e rendeletben előírt intézkedések összhangban vannak a Baromfihús- és Tojáspiaci Irányítóbizottság véleményével,

ELFOGADTA EZT A RENDELETET:

1. cikk

A 2771/75/EGK rendelet I. mellékletében a következő sor:

"1905 30 - Édes biscuit; gofri és ostya"

helyébe a következő lép:

"1905 31 - Édes biscuit"

és

"1905 32 - Gofri és ostya".

2. cikk

A 2777/75/EGK rendelet 1. cikke (1) bekezdésében a "0210 90 71 és 0210 90 79" KN-kódok helyébe a "0210 99 71 és 0210 99 79" KN-kódok lépnek.

3. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ezt a rendeletet 2002. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. március 19-én.

a Bizottság részéről

Franz FISCHLER

a Bizottság tagja

1 HL L 349., 1994.12.31., 105. o.

2 HL L 34., 1979.2.9., 2. o.

3 HL L 279., 2001.10.23., 1. o.

4 HL L 189., 1996.7.30., 99. o.

5 HL L 282., 1975.11.1., 49. o.

6 HL L 305., 1995.12.19., 49. o.

7 HL L 282., 1975.11.1., 77. o.
A Bizottság 2380/2002/EK rendelete

(2002. december 30.)

az 1493/1999/EK tanácsi rendeletnek a borágazati termékekre vonatkozóan harmadik országokkal folytatott kereskedelem tekintetében történő végrehajtására vonatkozó részletes szabályok megállapításáról szóló 883/2001/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2585/2001/EK rendelettel [1] módosított, a borpiac közös szervezéséről szóló, 1999. május 17-i 1493/1999/EK tanácsi rendeletre [2] és különösen annak 68. cikke (3) bekezdésére,

mivel:

(1) A legutóbb az 1574/2002/EK rendelettel [3] módosított 883/2001/EK bizottsági rendelet [4] 22. cikke (2) bekezdésének c) pontja megállapítja, hogy az e rendelet 20. cikkében említett tanúsítványt és analitikai bizonylatot nem kell bemutatni az öt liternél nem nagyobb tárolóedényekben levő borok és szőlőlé esetében, ha azok olyan harmadik országokból származnak és kerülnek behozatalra, amelyekből a Közösség éves behozatala 1000 hektoliternél kevesebb. Kis mennyiségek behozatalát tervezik Indonéziából és Thaiföldről, ezért ezt a két országot fel kell venni a 883/2001/EK rendelet VI. mellékletében megadott listára.

(2) Az e rendeletben előírt intézkedések összhangban vannak a Borpiaci Irányítóbizottság véleményével,

ELFOGADTA EZT A RENDELETET:

1. cikk

A 883/2001/EK rendelet VI. melléklete helyébe e rendelet melléklete lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. december 30-án.

a Bizottság részéről

Franz Fischler

a Bizottság tagja

[1] HL L 345., 2001.12.29., 10. o.

[2] HL L 179., 1999.7.14., 1. o.

[3] HL L 235., 2002.9.3., 10. o.

[4] HL L 128., 2001.5.10., 1. o.

--------------------------------------------------

MELLÉKLET

VI. MELLÉKLET

A 22. cikkben említett országok listája

- Irán

- Libanon

- Kínai Népköztársaság

- Tajvan

- India

- Bolívia

- San Marino Köztársaság

- Thaiföld

- Indonézia.

--------------------------------------------------
A Bizottság 1285/2002/EK rendelete

(2002. július 15.)

egyes neveknek a mezőgazdasági termékek és élelmiszerek különleges tulajdonságainak tanúsításáról szóló 2082/92/EGK tanácsi rendeletben előírt, különleges tulajdonságok tanúsítványainak nyilvántartásába történő bejegyzéséről szóló 2301/97/EK rendelet mellékletének kiegészítéséről (Kalakukko)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a mezőgazdasági termékek és élelmiszerek különleges tulajdonságainak tanúsításáról szóló, 1992. július 14-i 2082/92/EGK tanácsi rendeletre [1] és különösen annak 9. cikke (1) bekezdésére,

mivel:

(1) A 2082/92/EGK rendelet 7. cikkével összhangban Finnország a "Kalakukko" elnevezésnek a különleges tulajdonságok tanúsítványainak nyilvántartásába történő bejegyzése iránti kérelmet továbbított a Bizottsághoz.

(2) A "valódi hagyományos termék" megnevezés csak az említett nyilvántartásba bejegyzett nevek esetében használható.

(3) Az említett rendelet 8. cikke alapján, a Bizottsághoz semmilyen kifogás nem érkezett az e rendelet mellékletében megállapított elnevezésnek az Európai Közösségek Hivatalos Lapjában [2] történő kihirdetését követően.

(4) Következésképpen a mellékletben megállapított elnevezést be kell jegyezni a különleges tulajdonságok tanúsítványainak nyilvántartásába, és ezáltal a 2082/92/EGKrendelet 13. cikke (2) bekezdésének értelmében a Közösségen belül valódi hagyományos termékként kell védeni azt.

(5) E rendelet melléklete kiegészíti a legutóbb a 688/2002/EK rendelettel [3] módosított 2301/97/EK bizottsági rendelet [4] mellékletét,

ELFOGADTA EZT A RENDELETET:

1. cikk

A 2301/97/EK rendelet melléklete kiegészül az e rendelet mellékletében szereplő elnevezéssel, és azt a 2082/92/EGK rendelet 9. cikke (1) bekezdésével összhangban bejegyzik a különleges tulajdonságok tanúsítványainak nyilvántartásába.

Az elnevezés az említett rendelet 13. cikkének (2) bekezdésével összhangban védelem alatt áll.

2. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. július 15-én.

a Bizottság részéről

Franz Fischler

a Bizottság tagja

[1] HL L 208., 1992.7.24., 9. o.

[2] HL C 235., 2001.8.21., 12. o.

[3] HL L 106., 2002.4.23., 7. o.

[4] HL L 319., 1997.11.21., 8. o.

--------------------------------------------------

MELLÉKLET

Kenyér, cukrászsütemény, kalács, cukorkaáru, keksz és egyéb pékáruk

– Kalakukko

--------------------------------------------------
A BIZOTTSÁG 2384/2002/EK RENDELETE

(2002. december 30.)

a 2019/93/EGK tanácsi rendeletnek a hagyományos olívatermelő területeken található olajfaligetek gondozása tekintetében történő alkalmazása részletes szabályainak megállapításáról szóló 2837/93/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 442/2002/EK rendelettel[1] módosított, az egyes mezőgazdasági termékek vonatkozásában a kisebb égei-tengeri szigetek javára hozott egyedi intézkedések bevezetéséről szóló, 1993. július 19-i 2019/93/EGK tanácsi rendeletre[2] és különösen annak 11. cikke (2) bekezdésére,

mivel:

(1) A legutóbb a 2813/94/EK rendelettel[3] módosított 2837/93/EGK bizottsági rendelet[4] megállapítja a kisebb égei-tengeri szigetek hagyományos olívatermelő területein található olajfaligetek gondozására nyújtott hektáronkénti átalánytámogatás feltételeit.

(2) Célszerű a 2837/93/EGK rendelet 1. cikkében megállapított jogosultság kritériumait kiegészíteni egy további, a legutóbb az olívaolaj-termelési támogatás igénylésére jogosult olívatermelő parcellák minimális méretét megállapító 1249/2002/EK rendelettel[5] módosított, az olívaolaj-termelésre vonatkozó támogatási rendszernek az 1998/1999., 1999/2000. és 2000/2001. gazdasági évben történő alkalmazására irányadó részletes szabályok megállapításáról szóló, 1998. október 30-i 2366/98/EK bizottsági rendelet[6] 24. cikke (1) bekezdésének megfelelő további feltétellel.

(3) Ezért a 2837/93/EGK rendeletet módosítani kell.

(4) Az e rendeletben előírt intézkedések összhangban vannak az Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

A 2837/93/EGK rendelet 1. cikke a következő ponttal egészül ki:

"e) amelyek elérik a 2366/98/EK bizottsági rendelet 24. cikke (1) bekezdésének második albekezdésében meghatározott minimális méretet*.

* HL L 293., 1998.10.31., 50. o."

2. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. december 30-án.

a Bizottság részéről

Franz FISCHLER

a Bizottság tagja

[1] HL L 68., 2002.3.12., 4. o.

[2] HL L 184., 1993.7.27., 1. o.

[3] HL L 298., 1994.11--.19., 24. o.

[4] HL L 260., 1993.10.19., 5. o.

[5] HL L 183., 2002.7.12., 5. o.

[6] HL L 293., 1998.10.31., 50. o.
A Bizottság 244/2002/EK rendelete

(2002. február 8.)

az egyes elnevezéseknek a mezőgazdasági termékek és élelmiszerek különleges tulajdonságainak tanúsításáról szóló 2082/92/EGK tanácsi rendeletben foglalt, "különleges tulajdonságokra vonatkozó tanúsítványok nyilvántartásába" történő bejegyzéséről szóló 2301/97/EK rendelet mellékletének kiegészítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a mezőgazdasági termékek és élelmiszerek különleges tulajdonságainak tanúsításáról szóló, 1992. július 14-i 2082/92/EGK tanácsi rendeletre [1] és különösen annak 9. cikke (1) bekezdésére,

mivel:

(1) A 2082/92/EGK rendelet 7. cikkével összhangban Finnország kérelmet nyújtott be a Bizottsághoz a "Sahti" elnevezésnek a "különleges tulajdonságokra vonatkozó tanúsítványok nyilvántartásába" történő bejegyzésére.

(2) A "hagyományos különleges termék" megjelölés csak az említett nyilvántartásban szereplő nevek tekintetében használható.

(3) A rendelet 8. cikke alapján a Bizottsághoz nem érkezett kifogás az e rendelet mellékletében szereplő elnevezéssel kapcsolatban annak az Európai Közösségek Hivatalos Lapjában [2] történő közzétételét követően.

(4) A mellékletben szereplő elnevezést ezért be kell jegyezni a "különleges tulajdonságokra vonatkozó tanúsítványok nyilvántartásába", és ezáltal az a 2082/92/EGK rendelet 13. cikkének (2) bekezdése értelmében, mint hagyományos különleges termék, a Közösség egész területén oltalmat élvez.

(5) E rendelet melléklete kiegészíti a legutóbb a 2430/2001/EK rendelettel [3] módosított 2301/97/EK bizottsági rendelet [4] mellékletét,

ELFOGADTA EZT A RENDELETET:

1. cikk

A 2301/97/EK rendelet melléklete az e rendelet mellékletben szereplő elnevezéssel egészül ki, és azt a 2082/92/EGK rendelet 9. cikke (1) bekezdésében foglalt rendelkezéseknek megfelelően be kell jegyezni a "különleges tulajdonságokra vonatkozó tanúsítványok nyilvántartásába".

Az elnevezés a fenti rendelet 13. cikkének (2) bekezdésének megfelelően oltalom alatt áll.

2. cikk

Ez a rendelet az Európai Közösségek Hivatalos Lapjában való kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. február 8-án.

a Bizottság részéről

Franz Fischler

a Bizottság tagja

[1] HL L 208., 1992.7.24., 9. o.

[2] HL C 125., 2001.4.26., 5. o.

[3] HL L 328., 2001.12.13., 29. o.

[4] HL L 319., 1997.11.21., 8. o.

--------------------------------------------------

MELLÉKLET

Sör

- Sahti

--------------------------------------------------
A Bizottság 812/2002/EK rendelete

(2002. május 16.)

a borágazati termékek harmadik országokkal folytatott kereskedelme tekintetében az 1493/1999/EK tanácsi rendelet végrehajtására vonatkozó részletes szabályok megállapításáról szóló 883/2001/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2585/2001/EK rendelettel [1] módosított, a borpiac közös szervezéséről szóló, 1999. május 17-i 1493/1999/EK tanácsi rendeletre [2] és különösen annak 63. és 72. cikkére,

mivel:

(1) A bor bizonyos harmadik országokkal kötött megállapodásokban meghatározott engedmények keretében történő behozatala hivatalos szervek vagy mindkét szerződő fél által hivatalosan elismert, közösen összeállított jegyzéken szereplő szervek által kiállított tanúsítvány bemutatásához van kötve, amely igazolja, hogy a szóban forgó bor megfelel az engedményhez szükséges feltételeknek.

(2) A tagállamoknak el kell küldeniük a Bizottság részére azon hivatalos vagy hivatalosan elismert szervek jegyzékét, amelyeknek – javaslatuk szerint – az ilyen tanúsítványokat ki kell állítaniuk annak érdekében, hogy a Bizottság, közösen az érintett harmadik országokkal, összeállíthassa és kicserélhesse ezeket a jegyzékeket. E szervek feladatainak megkönnyítése érdekében a jegyzékeket megfelelő formában és megfelelő adathordozón kell biztosítani.

(3) Az e rendeletben előírt rendelkezések összhangban vannak a Borpiaci Irányítóbizottság véleményével,

ELFOGADTA EZT A RENDELETET:

1. cikk

A 883/2001/EK bizottsági rendelet [3] a következő fejezettel egészül ki:

"VIIa. FEJEZET

KIVITELRE VONATKOZÓ KÜLÖNÖS RENDELKEZÉSEK

34a. cikk

(1) A tagállamok elküldik a Bizottság részére azon hivatalos vagy hivatalosan elismert szervek jegyzékét, amelyeknek – javaslatuk szerint – olyan tanúsítványokat kell kiállítaniuk, amelyek bizonyítják, hogy a szóban forgó bor megfelel a harmadik országokkal kötött megállapodásokban meghatározott engedmények megszerzéséhez szükséges feltételeknek.

(2) A Bizottság a Közösség nevében összeállítja és kicseréli az érintett harmadik országgal közösen az (1) bekezdésben említett tanúsítványok, illetve az érintett harmadik ország által kiállított egyenértékű bizonyítvány elkészítésére felhatalmazott hivatalos szervek jegyzékét.

(3) A Bizottság a (2) bekezdésben említett jegyzéket az általa megfelelőnek tartott formában és adathordozón biztosítja."

2. cikk

Ez a rendelet az Európai Közösségek Hivatalos Lapjában való kihirdetését követő negyedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. május 16-án.

a Bizottság részéről

Franz Fischler

a Bizottság tagja

[1] HL L 345., 2001.12.29., 10. o.

[2] HL L 179., 1999.7.14., 1. o.

[3] HL L 128., 2001.5.10., 1. o.

--------------------------------------------------
A Bizottság 265/2002/EK rendelete

(2002. február 13.)

a 2204/90/EGK tanácsi rendelet alkalmazására vonatkozó részletes szabályok megállapításáról szóló 2742/90/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 2583/2001/EK rendelettel [1] módosított, a tej- és tejtermékpiac közös szervezésének a sajtra vonatkozó kiegészítő általános szabályairól szóló, 1990. július 24-i 2204/90/EGK tanácsi rendeletre [2] és különösen annak 5. cikkére,

mivel:

(1) A 2204/90/EGK rendelet 3. cikkének (3) bekezdése úgy rendelkezik, hogy bírságot kell alkalmazni olyan esetekben, amikor a sajt gyártása során kazeineket és/vagy kazeinátokat engedély nélkül használnak fel. A közösségi bírság egyrészt a sovány tejpor piaci árából származó, 100 kilogramm kazein és/vagy kazeinát készítéséhez szükséges fölözött tej értéke, másrészt a kazeinek és kazeinátok ára közötti különbség 110 %-ával egyenlő.

(2) A legutóbb a 78/96/EK rendelettel [3] módosított 2742/90/EGK [4] bizottsági rendelet 4. cikkének (1) bekezdése a sajt gyártása során engedély nélkül felhasznált kazein és/vagy kazeinátok mennyisége után fizetendő összeget 100 kilogrammonként 183 EUR-ban határozza meg, tekintettel a kazeinek és kazeinátok 1995 második félévében feljegyzett piaci áraira. Ezt az összeget a sovány tejpor, illetve kazeinek és kazeinátok 2001 utolsó negyedévében feljegyzett piaci árára tekintettel csökkenteni kell.

(3) A 2001 utolsó negyedévében feljegyzett piaci árak sovány tejpor esetében 206,96 EUR 100 kilogrammonként, kazein és kazeinát esetében 562,00 EUR 100 kilogrammonként.

(4) Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2742/90/EGK rendelet 4. cikke (1) bekezdésének helyébe a következő szöveg lép:

"(1) A 2204/90/EGK rendelet 3. cikkének (3) bekezdésével összhangban a 100 kilogramm kazein és/vagy kazeinát után fizetendő összeg 65,00 EUR, tekintettel a sovány tejpor, illetve kazeinek és kazeinátok 2001 utolsó negyedévében feljegyzett piaci áraira."

2. cikk

Ez a rendelet az Európai Közösségek Hivatalos Lapjában való kihirdetését követő ötödik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. február 13-án.

a Bizottság részéről

Franz Fischler

a Bizottság tagja

[1] HL L 345., 2001.12.29., 6. o.

[2] HL L 201., 1990.7.31., 7. o.

[3] HL L 15., 1996.1.20., 15. o.

[4] HL L 264., 1990.9.27., 20. o.

--------------------------------------------------
A Bizottság 905/2002/EK rendelete

(2002. május 30.)

egyes neveknek a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendeletben foglalt, az oltalom alatt álló földrajzi jelzések és eredetmegjelölések nyilvántartásába való bejegyzéséről szóló 2400/96/EK rendelet mellékletének kiegészítéséről (Calçot de Valls)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2796/2000/EK bizottsági rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2] és különösen annak 6. cikke (3) és (4) bekezdésére,

mivel:

(1) Spanyolország a 2081/92/EGK rendelet 5. cikkével összhangban továbbította a Bizottságnak a "Calçot de Valls" név oltalom alatt álló földrajzi jelzésként való bejegyzése iránti kérelmét.

(2) Az említett rendelet 6. cikkének (1) bekezdésével összhangban megállapításra került, hogy a kérelem megfelel a rendeletben foglalt valamennyi előírásnak, különösen abban a tekintetben, hogy tartalmazza a rendelet 4. cikkében előírt valamennyi adatot.

(3) Az e rendelet mellékletében szereplő névre vonatkozóan, annak az Európai Közösségek Hivatalos Lapjában való kihirdetését követően [3], az említett rendelet 7. cikke értelmében nem érkezett tiltakozás a Bizottsághoz.

(4) Következésképpen ezt a nevet be kell jegyezni az oltalom alatt álló földrajzi jelzések és eredetmegjelölések nyilvántartásába, és ezáltal az oltalom alatt álló földrajzi jelzésként a Közösség egész területén oltalmat élvez.

(5) E rendelet melléklete kiegészíti a legutóbb az 564/2002/EK rendelettel [4] módosított 2400/96/EK bizottsági rendelet [5] mellékletét,

ELFOGADTA EZT A RENDELETET:

1. cikk

A 2400/96/EK rendelet melléklete az e rendelet mellékletében szereplő névvel egészül ki, és azt be kell jegyezni a 2081/92/EGK rendelet 6. cikkének (3) bekezdésében foglalt, oltalom alatt álló földrajzi jelzések és eredetmegjelölések nyilvántartásába, mint oltalom alatt álló földrajzi jelzést (OFJ).

2. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. május 30-án.

a Bizottság részéről

Franz Fischler

a Bizottság tagja

[1] HL L 324., 2000.12.21., 26. o.

[2] HL L 208., 1992.7.24., 1. o.

[3] HL C 198., 2001.7.13., 3. o.

[4] HL L 86., 2002.4.3., 7. o.

[5] HL L 327., 1996.12.17., 11. o.

--------------------------------------------------

MELLÉKLET

AZ EK-SZERZŐDÉS I. MELLÉKLETÉBEN FELSOROLT, EMBERI FOGYASZTÁSRA SZÁNT TERMÉKEK

Gyümölcs-, zöldség- és gabonafélék

SPANYOLORSZÁG

- Calçot de Valls (OFJ)

--------------------------------------------------